Publication: Magyar Közlöny
Issue: MK-2011-120 (Year: 2011, Number: 120)
Era: contemporary
Section: 13. melléklet a 96/2011. (X. 17.) VM rendelethez
Paragraph Index: 636

5. A közjóléti és védelmi rendeltetésû erdõk erdõtervezésének szempontjai 5.1. Közjóléti rendeltetésû erdõk Az erdõtervezési körzetre vonatkozó speciális erdõtervezési szempont nem kerül meghatározásra. 5.2. Természetvédelmi rendeltetésû erdõk 5.2.1. Az erdõtervezés során biztosítani kell az elegyes, vegyes korú, mozaikos állományszerkezetû erdõk fenntartása, illetve kialakítása,valamint az értékes élõhely foltok és a lokálisanelõforduló természeti értékek megõrzése érdekében szükséges intézkedéseket. 5.2.2. Idõsebb, gyérítési korú égeresekben a természetes erdõdinamikai folyamatok érvényesülése érdekében erdõgazdálkodási tevékenység nem tervezhetõ. 5.2.3. Az erdõneveléseket a termõhelynek nem megfelelõ, vagy erdészeti tájidegen elegyfafajok lehetséges mértékû visszaszorítását, illetve az õshonos, lombos elegyfafajok elõretörését, és a változatos fafajösszetételt célzó erélyekkel kell megtervezni. 5.2.4. Egészségügyi termelés elõhasználati korú erdõkben – az erdõben visszamaradó holt faanyag mennyiségének növekedése érdekében – csak az egészséges egyedekre is veszélyt jelentõ, fertõzõ károsítások esetén tervezhetõ. 5.2.5. A termõhelynek nem megfelelõ, vagy az erdészeti tájidegen fõfafajú erdõk felújítását – a talajvédelmi erdõk esetében meghatározott kivételekkel – minden esetben fafajcserés erdõszerkezet-átalakítással kell elvégezni. 5.3. Nem védett, Natura 2000 rendeltetésû erdõk 5.3.1. A körzeti erdõtervezés során biztosítani kell a kedvezõ természetvédelmi helyzetû, közösségi jelentõségû, valamint kiemelt közösségi jelentõségû, jelölõ erdei élõhelytípusokba tartozó erdõk – különösen a pannon cseres-tölgyesek (91M0), az enyves éger (Alnus glutinosa) és magas kõris (Fraxinus excelsior) alkotta ligeterdõk (91E0), és a pannon molyhos tölgyesek (91H0) – természetességének és változatosságának fenntartása, illetve lehetõség szerinti javítása érdekében szükséges intézkedéseket. 5.4. Egyéb védelmi rendeltetésû erdõk 5.4.1. Talajvédelmi rendeltetésû erdõkben a vágásérettségi kort a védelmi célok függvényében, továbbá a hozamvizsgálat eredményeinek, a természetes felújítás követelményeinek és az erdõ egészségi állapotának figyelembevételével a vágásérettségi szakasz felsõ határához közelítve kell meghatározni. 5.4.2. Meredek lejtésû területeken, sekély termõtalajon, és erodált termõhelyeken az erdõ talajának védelme céljából az egyébként indokolt erdõszerkezet-átalakítás tervezésétõl el lehet tekinteni.

Source: https://magyarkozlony.hu/hivatalos-lapok/71563302f84e742065bf83bcfc8995fa742f90b5/dokumentumok/c1f357acec0db10d2cd383549e155568aecae608/letoltes